प्रायःजसो समय भिडभाड नै भइरहने सरकारी कार्यालयहरूमा दलालहरूको हैकम बढ्दो छ । उनीहरूको मनपरीतन्त्र सामु त्यहाँका कर्मचारी पनि निरिह देखिन्छन् । सेवाग्राहीलाई ब्रह्मलुट गरी दलाल र कर्मचारीले गोजी भर्ने कामको विरोध गर्न नसक्नु सिडियो कार्यालयको निरीहपन भएको कमला नगरपालिका–४ का विक्रमदेव साहले बताए । “जिल्ला प्रशासन कार्यालयको कमजोरीकै कारण सरकारी कार्यालयहरूमा दलालहरूको विगविगी हुन पुगेको हो,” उनले भने, “प्रशासन सधै बेखवर बन्दै आउनु केवल झारा टार्ने प्रवृति मात्र हो ।”
